మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
జెంటిల్ మన్ లో కథే కీలకం
జెంటిల్ మన్ లో కథే కీలకమంటున్నారు ఆ సినిమా హీరో నాని.
TNN | Updated:
Jun 16, 2016, 08:32PM IST
జెంటిల్ మన్ లో కథే కీలకమంటున్నారు ఆ సినిమా హీరో నాని. తాను ప్రతి కథనూ ప్రేక్షకుడిలాగా వింటానని, దాన్ని థియేటర్‌లో కూర్చుని చూస్తున్నట్టు ఊహించుకుంటానంటారు ఆయన. ‘జెంటిల్‌మన్’ కథను కూడా అలాగే విన్నానని నటుడిగా నేను చేయగలనా? లేదా? అని సవాలు విసిరిన పాత్రను అందులో చేశానన్నారు. కనస్ట్రక్షన్ కంపెనీ ఓనర్‌ జయ్‌ అనే పాత్రలో తాను నటించానన్నారు. ఇంతకీ ఈ సినిమాలో తాను హీరోనా? విలనా? అసలు ‘జెంటిల్‌మన్’ అనే పేరు ఎందుకు పెట్టామనేది మాత్రం తెరపై చూడాలంటున్నారు నాని. మోహనకృష్ణ ఇంద్రగంటి దర్శకత్వంలో శ్రీదేవి మూవీస్‌ పతాకంపై శివలెంక కృష్ణప్రసాద్‌ నిర్మించిన ‘జెంటిల్‌మన్’. సినిమా శుక్రవారం విడుదల కానుంది. నా గత చిత్రాలు ‘‘‘ఎవడే సుబ్రమణ్యం’, ‘భలే భలే మగాడివోయ్‌’, ‘కృష్ణగాడి వీరప్రేమగాథ’ చాలా బాగా ఆడాయని నాని పేర్కొన్నారు. ఈ నేపథ్యంలో తాను ఎంపిక చేసుకునే కథ పట్ల అందరికీ ఆసక్తి ఉంటుందన్నారు అందుకే మోహనకృష్ణగారు ఈ కథ చెప్పగానే ఓకే చెప్పేశాను అన్నారు. ‘అష్టాచమ్మా’ తర్వాత ఆయనతో చేస్తున్న చిత్రమిదేనని తెలిపారు. రచయితగా ఆయన అలాగే ఉన్నా, సాంకేతికంగా చాలా ఎదిగారన్నారు. ఈ చిత్ర నిర్మాత ‘ఆదిత్య 369’ను నిర్మించారని తెలిసి తాను ఆశ్చర్యపోయానన్నారు. ఎలాంటి ఇబ్బందీ లేకుండా సినిమాను పూర్తి చేశారాన్నారు. అవసరాల శ్రీనివాస్‌ మంచి పాత్రను ఇందులో చేశారన్నారు. సురభి, నివేదా థామస్‌ చాలా బాగా నటించారని తెలిపారు. తన తదుపరి చిత్రాల గురించి చెబుతూ‘విరించితో ఆనంది ఆర్ట్స్‌లో ఓ సినిమా చేస్తున్నానని, ఆ తర్వాత దిల్‌రాజు చిత్రం ఉంటుందన్నారు. అవసరాల శ్రీనివాస్‌ తదుపరి చిత్రం తనతో ఉంటుందన్నారు.